《春山八事 其七 春风》
明代·郭之奇

羁绪日摇摇，百年徒鼎鼎。浮生不足言，大梦真难醒。

惜往漫抽思，悲回孰共謦。秋兰既已摧，寒松嗟独挺。

岂谓冬复春，春风自东迥。春来人不知，深忧如宿酩。

转眼及春三，有律名姑洗。乍闻萍始生，所畏虹初炯。

每旦视牵牛，谁酌天河泂。尽洗郁萌中，一向愁波拯。

春风忽去来，我意终平等。持此问春风，春风或首肯。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。